Пакуль школьныя аўтобусы везлі вучняў да першага пункта прыпынку – Параф’янава, хлопчыкі і дзяўчынкі дзяліліся сваімі ведамі па гісторыі Докшыччыны. Наперабой яны расказвалі легенды пра паходжанне назвы райцэнтра, якія дапаўняла экскурсавод. Па дарозе на Параф’янава дзеці звярнулі ўвагу на помнік, які ўзведзены на месцы спаленай падчас Вялікай Айчыннай вайны вёскі Азарцы. Яшчэ адзін напамін пра тую страшную вайну – брацкая магіла 55 савецкіх воінаў і партызан у скверы, непадалёку ад чыгуначнага вакзала.